《小苑春望宫池柳色（一作御沟新柳）》
唐代·陈羽

宛宛如丝柳，含黄一望新。未成沟上暗，且向日边春。

袅娜方遮水，低迷欲醉人。托空芳郁郁，逐溜影鳞鳞。

弄水滋宵露，垂枝染夕尘。夹堤连太液，还似映天津。

作者简介：[唐]（约公元八O六年前后在世）字不详，江东人。生卒年均不详，约唐宪宗元和初前后在世。工诗，与上人灵一交游，唱答颇多。贞元八年，（公元七九二年）二人登进士第；而他与韩愈、王涯等共为龙虎榜。后仕历东宫卫佐。《全唐诗》之三百四十八一卷传世。